**HRVATSKI ZAVOD ZA**

**MIROVINSKO OSIGURANJE**

**A. Mihanovića 3**

**10000 Zagreb**

IBAN:HR1210010051863000160

Matični broj: 01416626

Šifra djelatnosti: 8430

Razina: 41

Razdjel i glava: 08620

RKP: 23911

Šifra grada/opć.: 133

OIB: 84397956623

Financijski izvještaji Hrvatskog zavoda za mirovinsko osiguranje (dalje u tekstu: Zavod) za razdoblje od 1. siječnja do 31. prosinca 2023. godine sastavljeni su u skladu sa Zakonom o proračunu (Narodne novine, broj: 144/2021.), Pravilnikom o proračunskom računovodstvu i Računskom planu (Narodne novine, broj: 124/2014., 115/2015., 87/2016., 3/2018., 126/2019., 108/2020. ), Pravilnikom o financijskom izvještavanju u proračunskom računovodstvu (Narodne novine, broj: 37/2022.) i Pravilnikom o proračunskim klasifikacijama ( Narodne novine, broj: 26/2010.,120/2013. i 01/2020.).

**I Bilješke uz Izvještaj o prihodima i rashodima,**

**primicima i izdacima za razdoblje**

**od 1. siječnja do 31. prosinca 2023.**

Na temelju Zakona o mirovinskom osiguranju (Narodne novine, broj: 157/2013., 151/2014., 33/2015., 68/2015., 93/2015., 120/2016., 48/2018., 62/2018., 115/2018., 102/2019., 84/2021. i 119/2022.) Zavod je javna ustanova na koju se primjenjuju propisi o javnim ustanovama, ako Zakonom nije drugačije uređeno, te ima svojstvo pravne osobe s pravima, obvezama i odgovornošću utvrđenom Zakonom i Statutom.

Izvori sredstava za financiranje su doprinosi (doprinosi za mirovinsko osiguranje i kapitalizirani doprinosi članova obveznih mirovinskih fondova koji su ostvarili mirovinu isključivo u obveznom mirovinskom osiguranju na temelju generacijske solidarnosti), opći prihodi i primici državnog proračuna, pomoći Europske unije i ostale pomoći, vlastiti prihodi, prihodi za posebne namjene i prihodi od prodaje ili zamjene nefinancijske imovine i naknade s naslova osiguranja.

Zavod je izvanproračunski korisnik I. skupine koji je organizacijski uključen u proračun.

Doprinosi za obvezno mirovinsko osiguranje na temelju generacijske solidarnosti, na temelju Zakona o doprinosima (Narodne novine, broj: 84/2008., 152/2008., 94/2009., 18/2011., 22/2012., 144/2012., 148/2013., 41/2014., 143/2014., 115/2016., 106/2018., 33/2023. i 114/2023.) uplaćuju se u korist jedinstvenog računa državnog proračuna.

Financijsko poslovanje Zavoda obavlja se preko računa državnog proračuna.

**Prihodi i rashodi poslovanja**

*Prihodi poslovanja (razred 6)*

1. Prihodi poslovanja (ŠIFRA 6) iznose 7.472.111.715,88 EUR i za 15,2% su veći od ostvarenih u istom izvještajnom razdoblju prethodne godine i sastoje se od:
	1. Podskupine 622 Doprinosi za mirovinsko osiguranje (ŠIFRA 622) na kojoj su iskazani prihodi u iznosu od 4.384.075.736,32 EUR i za 15,3% su veći od ostvarenih u istom izvještajnom razdoblju prethodne godine. Prikupljanje, evidentiranje, obrada i provjera podataka bitnih za utvrđivanje i naplatu doprinosa za mirovinsko osiguranje u nadležnosti je Porezne uprave. U Glavnoj knjizi Zavoda evidentiraju se sintetički podaci.
	2. Podskupine 632 Pomoći od međunarodnih organizacija te institucija i tijela EU (ŠIFRA 632) na kojoj su iskazani prihodi u iznosu od 1.522.062,10 EUR i odnose se na:
* projekt Operativni program Učinkoviti ljudski potencijali 2014. – 2020. sa sljedećim potprojektima 909.677,47 EUR (777.688,03 EUR + 131.989,44 EUR):
* Uspostava sustava za upravljanje ljudskim potencijalima HZMO-a u iznosu od 777.688,03 EUR, korištenjem sredstava Europskog socijalnog fonda (izvor financiranja 561):
	+ - u iznosu od 353.415,58 EUR za uvođenje novog IT sustava za upravljanje ljudskim potencijalima – ugovor U-19/054,
	+ u iznosu od 19.958,00 EUR za usluge edukacije za razvoj kompetencija zaposlenika za neposredni kontakt s korisnicima – ugovor EU-U-23/00198,
	+ u iznosu od 11.900,00 EUR za usluge certificiranja Zavoda kao obiteljski odgovornog poslodavca – ugovor EU-U-23/0199,
	+ u iznosu od 16.142,52 EUR za zakup poslovnog prostora,
	+ u iznosu od 4.935,65 EUR za uslugu certificiranja Zavoda u području upravljanja ljudskim potencijalima – ugovor EU-U-23/00179,
	+ u iznosu od 5.195,63 EUR za uslugu savjetovanja u upravljanju ljudskim resursima - mjerenje angažiranosti i organizacijske klime – ugovor EU-U-23/00183,
	+ u iznosu od 95.200,00 EUR za nabavu ICT i prezentacijske opreme za opremanje Centara za razvoj karijera i selekciju u okviru projekta "Uspostava sustava za upravljanje ljudskim potencijalima" – ugovor EU-U-23/00173,
	+ u iznosu od 266.272,84 EUR za nabavu namještaja za opremanje Centra za razvoj karijera i selekciju u okviru projekta Uspostava sustava za upravljanje ljudskim potencijalima – ugovor EU-U-23/00040,
	+ u iznosu od 4.667,82 EUR za plaće i doprinose zaposlenika angažiranih na projektu,
* Moja mirovina u iznosu od 131.989,44 EUR za plaće zaposlenika koji rade u Mirovinskim informativnim centrima (uspostavljenima ovim projektom)
* projekt Digitalna transformacija HZMO-a korištenjem sredstava iz Nacionalnog programa oporavka i otpornosti - NPOO-a (izvor financiranja 581) sa sljedećim potprojektima 610.834,59 EUR (22.522,74 EUR + 588.311,85 EUR):
* Modernizacija IKT podrške HZMO-a (eHZMO) u iznosu 22.522,74 EUR od čega:
* u iznosu od 12.250,00 EUR za savjetodavne usluga stručne podrške u upravljanju i administraciji investicije "Modernizacija IKT podrške HZMO-a (eHZMO)" – ugovor EU-U-023/00030,
* u iznosu od 10.272,74 EUR za usluge stručne podrške u provođenju postupaka javne nabave za projekt eHZMO– ugovor EU-U-22/00041,
* Digitalizacija arhive HZMO-a (eArhiva) u iznosu 588.311,85 EUR od čega:
* u iznosu od 10.967,64 EUR za savjetodavne usluge za podršku u provedbi projekta "Digitalizacija arhive HZMO-a" – ugovor EU-U-22/00055,
	+ u iznosu od 577.344,21 EUR za nabavu sustava za upravljanje digitalnom arhivom HZMO-a – ugovor EU-U-22/00107,
* refundaciju troškova službenih putovanja za sudionike sastanaka Europske komisije financiranih u okviru izvora 51 – Pomoći EU u iznosu od 1.550,04 EUR.
	1. Podskupine 641 Prihodi od financijske imovine (ŠIFRA 641) na kojoj nisu iskazani prihodi za 2023. godinu, jer za razliku od 2022. godine nisu ostvareni. U 2022. ostvareni su prihodi iz dobiti trgovačkih društava, kreditnih i ostalih financijskih institucija po posebnim propisima koji se odnose na uplatu Kapitalnog fonda d.d. za rezerve kapitala Hrvatskog mirovinskog osiguravajućeg društva d.d. u iznosu od 10.620.297,67 EUR.
	2. Podskupine 652 Prihodi po posebnim propisima (ŠIFRA 652) na kojoj su iskazani prihodi u iznosu od 20.328,51 EUR i za 80,0% su manji od ostvarenih u istom izvještajnom razdoblju prethodne godine. U 2022. godini ostvaren je povrat naknade po sudskoj presudi za ekspropriranu nekretninu u Slavonskom Brodu u iznosu od 77.642,84 EUR.
	3. Podskupine 661 Prihodi od prodaje proizvoda i robe te pruženih usluga (ŠIFRA 661) na kojoj su iskazani prihodi u iznosu od 359.392,32 EUR i za 5,0% su manji od ostvarenih u istom izvještajnom razdoblju prethodne godine, a odnose se na:
* prihode od zakupnina u iznosu od 268.209,58 EUR,
* prihode od pruženih računovodstvenih usluga u iznosu od 796,32 EUR i
* prihode od najma stanova u iznosu od 90.386,42 EUR.

Ukupno smanjenje od 5,0% iskazuje se zbog:

* smanjenih prihoda od zakupnina za 3,7% zbog smanjenog broja zakupoprimaca,
* smanjenih prihoda od najma stanova za 6,8% zbog smanjenog broja najmoprimaca.
	1. Podskupine 671 Prihodi iz nadležnog proračuna za financiranje redovne djelatnosti proračunskih korisnika (ŠIFRA 671) koji su ostvareni u ukupnom iznosu od 3.086.134.196,63 EUR. Prihodi iz nadležnog proračuna za financiranje rashoda poslovanja ostvareni su u iznosu 3.086.035.887,24 EUR od čega se 62.221,93 EUR odnosi na sredstva učešća za pomoći, izvor financiranja 12, u projektu Operativni program Učinkoviti ljudski potencijali 2014. – 2020., a preostali iznos od 3.085.973.665,31 EUR ostvaren je iz izvora financiranja 11 opći prihodi i primici. Prihodi iz nadležnog proračuna za financiranje rashoda za nabavu nefinancijske imovine ostvareni su u iznosu 98.309,39 EUR i odnose se na sredstva učešća za pomoći (izvor financiranja 12) u projektu Operativni program Učinkoviti ljudski potencijali 2014. – 2020..

*Rashodi poslovanja (razred 3)*

1. Rashodi poslovanja (ŠIFRA 3) iznose 7.467.794.548,13 EUR i za 15,5% su veći od ostvarenih u istom izvještajnom razdoblju prethodne godine i sastoje se od:
	1. Rashoda za zaposlene (ŠIFRA 31) koji su ostvareni u iznosu od 57.166.732,50 EUR i za 21,9% su veći od ostvarenih u istom izvještajnom razdoblju prethodne godine, a odnose se na:
* bruto plaće u iznosu od 47.401.886,71 EUR koje su za 21,6% veće od ostvarenih u istom izvještajnom razdoblju prethodne godine zbog povećanja osnovice za plaće za 4% od isplate u lipnju 2022. u skladu s Temeljnim kolektivnim ugovorom za službenike i namještenike u javnim službama (Narodne novine, broj 56/2022.), povećanja osnovice za 6% od isplate u studenom 2022. i povećanja osnovice za 2% od isplate u svibnju 2023. u skladu s Dodatkom I. Temeljnom kolektivnom ugovoru za službenike i namještenike u javnim službama (Narodne novine, broj 127/2022) i povećanja osnovice za 5% od isplate u studenom 2023. u skladu s Dodatkom III. Temeljnom kolektivnom ugovoru za službenike i namještenike u javnim službama (Narodne novine, broj 128/2023.), kao i zbog povećanja dodatka na plaću za 2% od isplate u srpnju 2022. prema Kolektivnom ugovoru za Hrvatski zavod za mirovinsko osiguranje od 20. lipnja 2022. te zbog isplate privremenog dodatka na plaću od srpnja 2023. u skladu s Odlukom o isplati privremenog dodatka na plaću državnim službenicima i namještenicima te službenicima i namještenicima u javnim službama (Narodne novine, broj 65/2023).
* Plaće za prekovremeni rad povećane su za 680,7% zbog obavljanja poslova u vezi sa Zakonom o izmjenama i dopunama Zakona o mirovinskom osiguranju (Narodne novine, broj 119/2022) i rješavanja o zahtjevima na jednokratna novčana primanja.ostale rashode za zaposlene u iznosu od 2.444.865,43 EUR koji su za 30,1% veći od ostvarenih u istom izvještajnom razdoblju prethodne godine zbog isplate regresa u iznosu od 300,00 EUR po zaposleniku na temelju Dodatka II. Temeljnom kolektivnom ugovoru za službenike i namještenike u javnim službama (Narodne novine, broj 58/2023.) i zbog isplate nagrade za božićne blagdane u iznosu od 300,00 EUR po zaposleniku na temelju Dodatka III. Temeljnom kolektivnom ugovoru za službenike i namještenike u javnim službama (Narodne novine, broj 128/2023.),
* doprinose na plaće u iznosu od 7.319.980,36 EUR koji su za 21,4% veći od ostvarenih u istom izvještajnom razdoblju prethodne godine zbog povećanih rashoda za bruto plaće.
	1. Materijalnih rashoda (ŠIFRA 32) koji su ostvareni u iznosu od 18.572.593,46 EUR i za 15,9% su veći od ostvarenih u istom izvještajnom razdoblju prethodne godine, a odnose se na:
* naknade troškova zaposlenima u iznosu od 1.629.113,17 EUR koje su za 21,6% veće od ostvarenih u istom izvještajnom razdoblju prethodne godine zbog:
* povećanih troškova za službena putovanja za 37,5% zbog povećanog broja službenih putovanja koja su u prethodnom razdoblju bila ograničena radi proglašene pandemije,
* povećanih troškova za naknade prijevoza zaposlenika na posao i s posla za 10,9% radi primjene Temeljnog kolektivnog ugovora za službenike i namještenike u javnim službama (Narodne novine, broj 56/2022.), kao i zbog povećanja broja zaposlenika,
* povećanih troškova stručnog usavršavanja zaposlenika za 202,7% najvećim dijelom radi edukacije zaposlenika vezano za tekući projekt T753033 OP Učinkoviti ljudski potencijali 2014.-2020. (izvor financiranja 561 – Europski socijalni fond ESF),
* rashode za materijal i energiju u iznosu od 1.882.142,66 EUR koji su za 16,4% manji od ostvarenih u istom izvještajnom razdoblju prethodne godine zbog 32,4% smanjenih rashoda za energiju koji su rezultat posebnih mjera Vlade RH (posebne mjere za trgovinu energijom, način i uvjeti formiranja cijena za određene kategorije kupaca, nadzor nad primjenom cijena određenih tim uredbama, te posebni uvjeti obavljanja energetskih djelatnosti) za zaštitu kućanstava i gospodarstva od rasta cijena, kao odgovor na energetsku krizu i 32,7% povećanih rashoda za uredski materijal najvećim dijelom zbog nabave kutija za potrebe smještaja arhivskih spisa, nabave visećih mapa za potrebe Zavoda te općim porastom cijena na tržištu,
* rashode za usluge u iznosu od 14.315.708,10 EUR koji su za 21,9% veći od ostvarenih u istom izvještajnom razdoblju prethodne godine, a najvećim dijelom odnose se na:
	+ usluge telefona, pošte i prijevoza u iznosu od 2.296.724,91 EUR, povećane 21,2% u odnosu na ostvarene prethodne godine zbog općeg povećanja cijena na tržištu te povećanja izdataka za preseljenje spisa iz arhive u Jastrebarskom na područje grada Zagreba,
	+ usluge tekućeg i investicijskog održavanja u iznosu od 1.355.612,85 EUR, povećane 53,1% najvećim dijelom zbog tekućeg i investicijskog održavanja građevinskih objekata (povećanje 81,1%), odnosno popravaka i sanacije krovne površine poslovne zgrade u Zagrebu, Tvrtkova 5, popravaka sanitarnog čvora PS Split, popravaka i sanacije krovne površine na zgradi Vukovarska 37b, soboslikarskih i podopolagačkih radova za potrebe HZMO-a u PS u Varaždinu i PU u Karlovcu te zbog održavanja ICT opreme povećane 23,0% radi općeg porasta cijena na tržištu. S obzirom da se ne radi o kontinuiranim rashodima iskazuje se povećanje rashoda u izvještajnom razdoblju 2023. godine,
	+ rashode za usluge promidžbe i informiranja u iznosu od 157.522,57 EUR, povećane 36,3% najvećim dijelom zbog zakupa medijskog prostora radi informiranja javnosti o izmjenama i dopunama Zakona o mirovinskom osiguranju,
	+ rashode za zakupnine i najamnine u iznosu od 3.951.799,97 EUR, povećane 32,2% zbog povećanih rashoda 17,1% za unajmljivanje poslovnih prostora (najvećim dijelom zbog zakupa poslovnih prostora u Bjelovaru i Šibeniku jer je područnim uredima zbog rekonstrukcije trebalo osigurati privremeni smještaj, te zbog zakupa poslovnog prostora za preseljenje arhive u Zagrebu), povećanih rashoda 13,6% za zakupnine informatičke opreme (najvećim dijelom se odnosi na najam ispisnih uređaja te najam i održavanje sigurnosno operativnog centra – SOC), povećanih rashoda 50,7% za licence s rokom korištenja do 1 godine (Oracle licence) zbog digitalne transformacije i unaprjeđenja procesa u Zavodu te povećanih rashoda 8,9% za unajmljivanje softwarea (najvećim dijelom odnosi se na najam sustava beta systems),
	+ rashode za zdravstvene usluge u iznosu od 144.520,25 EUR, povećane 138,4% zbog oftalmoloških pregleda koje poslodavac mora omogućiti radnicima u skladu s propisima o zaštiti na radu te najvećim dijelom zbog sistematskih pregleda radnika Zavoda koji su u 2023. godini obavljani u većem obujmu nego tijekom 2022. godine,
	+ rashode za intelektualne i osobne usluge u iznosu od 292.803,49 EUR, povećane 39,3% zbog povećanih rashoda za usluge odvjetnika i pravnog savjetovanja 379,2% (najvećim dijelom zbog angažiranja odvjetničkog ureda Smolčić i partneri na poslovima rješavanja imovinsko-pravnih odnosa) te povećanih rashoda za usluge agencija i student servisa 263,2% (najvećim dijelom zbog angažiranja studenata na preseljenju arhive Jastrebarsko na područje grada Zagreba),
	+ rashode za računalne usluge u iznosu od 4.377.474,21 EUR, povećane su 9,1% zbog:
	+ usluga razvoja softwarea u iznosu od 87.630,24 EUR, povećanih 779,4% najvećim dijelom zbog uvođenja novog IT sustava za upravljanje ljudskim potencijalima u sklopu projekta Uspostava sustava za upravljanje ljudskim potencijalima HZMO-a, koje su u iznosu od 74.485,70 EUR sufinancirane sredstvima Europskog socijalnog fonda,
	+ ostalih računalnih usluga u iznosu od 4.289.843,97 EUR, povećanih 7,2% najvećim dijelom zbog nabave sustava za upravljanje digitalnom arhivom u sklopu projekta Digitalizacija arhive HZMO-a (eArhiva), koje su u iznosu od 326.829,91 EUR financirane iz sredstava Nacionalnog programa oporavka i otpornosti - NPOO-a,
	+ rashode za ostale usluge u iznosu od 1.240.964,37 EUR, povećane 19,1% zbog povećanih usluga čišćenja i pranja za 31,9% i povećanih usluga čuvanja imovine i obveza13,6% zbog općeg porasta cijena na tržištu za te vrste usluga,
* ostale nespomenute rashode poslovanja u iznosu od 745.629,53 koji su za 7,8% veći, a najvećim dijelom odnose se na:
* povećanje troškova pristojbi i naknada za 2,1% zbog povećanja sudskih pristojbi,
* povećanje troškova sudskih postupaka za 2,7% koje se odnose na:
* povećane troškove sudskih postupaka (naknade štete) za 74,2% zbog promjene pravnog shvaćanja Vrhovnog suda Republike Hrvatske o primjeni mjerodavnog prava u predmetima naknade štete, što ima direktni utjecaj na povećanje troškova,
* smanjene troškove sudskih sporova – radni sporovi za 74,1% zbog pretežnog okončanja sporova i zbog toga što je plaćanje izvršeno prema prvostupanjskim presudama, tako da je u sudskom postupku ostao samo manji broj predmeta za isplatu,
* povećane troškove za ostale nespomenute rashode poslovanja za 35,2% zbog većih sredstava dodijeljenih za održavanje Sportsko-sindikalnih igara, u skladu s člankom 16. Kolektivnog ugovora za HZMO, a radi povećanja cijena usluga smještaja  i prijevozničkih usluga radnika u odnosu na cijene iz 2022. godine
	1. Financijskih rashoda (ŠIFRA 34) koji su ostvareni u iznosu od 2.562.621,80 EUR i za 1,8% su manji od ostvarenih u istom izvještajnom razdoblju prethodne godine, a odnose se na:
* kamate za primljene kredite i zajmove po ugovorima za financijski leasing u iznosu 68.899,95 EUR koje su za 1,5% veće od ostvarenih u istom izvještajnom razdoblju prethodne godine zbog financijskog leasinga za nabavu računalne, serverske i mrežne opreme realiziranog 2023. godine,
* ostale financijske rashode koji su ostvareni u iznosu od 2.493.721,85 EUR i za 1,9% su manji od ostvarenih u istom izvještajnom razdoblju prethodne godine, a odnose se na:
* povećane rashode za bankarske usluge za 15,0% radi isplata mirovinskih primanja korisnicima u inozemstvo (veća ukupna isplata mirovinskih primanja u inozemstvo u odnosu na 2022. godinu kod koje Zavod plaća određeni postotak (promil) ukupno doznačene svote),
* smanjene rashode za usluge platnog prometa za 2,8% zbog kontinuiranog smanjenja broja korisnika koji primaju mirovinu putem Hrvatske pošte, a samim time i naknade za isplatu mirovina putem pošte,
	+ smanjene rashode za zatezne kamate za 15,0% zbog pretežnog okončanja radnih sporova koje su pokrenuli radnici protiv Zavoda za isplatu razlike plaća 6%.
	1. Naknade građanima i kućanstvima na temelju osiguranja i druge naknade (ŠIFRA 37) ostvarene u ukupnom iznosu od 7.389.492.154,52 EUR za 15,4% su veće od ostvarenih u istom izvještajnom razdoblju prethodne godine, a odnose se na:
* mirovine i naknade prema općim propisima u iznosu od 6.011.764.930,65 EUR:
	+ naknade za mirovine i mirovinska primanja prema općim propisima u iznosu od 5.987.012.709,67 EUR,
	+ naknade za tjelesno oštećenje i tuđu pomoć i njegu u iznosu od 22.460.805,92 EUR,
	+ ostale naknade na temelju osiguranja u iznosu od 2.291.415,06 EUR,
* mirovine i naknade prema posebnim propisima u iznosu od 1.377.727.223,87 EUR:
	+ naknade za dječji doplatak u iznosu od 145.961.353,14 EUR,
	+ naknade za mirovine i dodatke u iznosu od 992.597.039,85 EUR,
	+ ostale naknade iz proračuna (jednokratno novčano primanje – covid dodatak, jednokratno novčano primanje – energetski dodatak, jednokratno novčano primanje – inflatorni dodatak, jednokratno novčano primanje –korisnicima mirovine radi ublažavanja posljedice rasta troškova života, nacionalna naknada za starije osobe i jednokratno novčano primanje korisnicima doplatka za djecu radi ublažavanja posljedica porasta cijena energenata, stipendije i školarine) u iznosu od 239.168.830,88 EUR.

Evidentirani rashodi za mirovine i mirovinska primanja prema općim propisima (financirane iz izvora 21 – doprinosi za mirovinsko osiguranje i izvora 11 – opći prihodi i primici proračuna) iznose 6.009.473.515,59 EUR (naknade za mirovine i dodatke po općim propisima 5.987.012.709,67 EUR + naknade za tjelesno oštećenje i tuđu pomoć i njegu 22.460.805,92 EUR) i za 16,5% su veći od ostvarenih u istom izvještajnom razdoblju prethodne godine zbog:

* usklađivanja mirovina od 1. siječnja 2023. koje je iznosilo 5,37% i usklađivanja mirovina od 1. srpnja 2023. koje je iznosilo 8,42%,
* prenesenog kumuliranog efekta, promjene strukture i broja korisnika mirovina te usklađivanja mirovina iz 2022. godine,
* izmjena i dopuna Zakona o mirovinskom osiguranju (Narodne novine, broj: 119/2022).

Ostale naknade na temelju osiguranja u iznosu od 2.291.415,06 EUR i za 7,6% su veće od ostvarenih u istom izvještajnom razdoblju prethodne godine, a odnose se na:

* prijenos mirovinskih prava iz RH u EU prema Zakonu o prijenosu mirovinskih prava (Narodne novine, broj 117/2017.) ostvaren je u iznosu od 26.408,88 EUR.
* troškove profesionalne orijentacije i rehabilitacije u iznosu 235,58 EUR,
* doprinose za II stup u iznosu od 2.264.770,60 EUR - u skladu s važećim zakonskim propisima HZMO obračunava i plaća doprinose na temelju individualne kapitalizirane štednje za sljedeće kategorije osiguranika:
	+ roditelje, njegovatelje i udomitelje koji obavljaju specijalizirano udomiteljstvo za djecu prema članku 14. stavku 1. i 2. ZOMO,
	+ osiguranike – invalidne osobe iz čl. 7. Zakona o stažu osiguranja koji se računa s povećanim trajanjem (Narodne novine, broj 71/1999., 46/2007., 41/2008. i 61/2011.) i osiguranike – osobe s invaliditetom iz čl. 3., 3a i 26. Zakona o stažu osiguranja s povećanim trajanjem (Narodne novine, broj: 115/2018. i 34/2021.)
	+ korisnike naknade plaće u vezi s pravom na profesionalnu rehabilitaciju

Doprinosi za II stup za pojedine kategorije osiguranika povećani su 16,1% zbog proširenog broja osiguranika i povećane osnovice.

Evidentirani rashodi za mirovine i naknade prema posebnim propisima iznose 1.377.727.223,87 EUR i za 11,0% su veći od ostvarenih u istom izvještajnom razdoblju prethodne godine, od čega:

* rashodi za mirovine ostvarene prema posebnim propisima i povoljnijim uvjetima iznose 992.597.039,85 EUR i za 13,3% su veći od ostvarenih u istom izvještajnom razdoblju prethodne godine zbog:
* usklađivanja mirovina od 1. siječnja 2023. koje je iznosilo 5,37% i usklađivanja mirovina od 1. srpnja 2023. koje je iznosilo 8,42%,
* prenesenog kumuliranog efekta promjene strukture i broja korisnika mirovina i usklađivanja mirovina iz 2022.,
* ukidanja smanjenja mirovina u skladu sa Zakonom o izmjenama Zakona o smanjenju mirovina određenih, odnosno ostvarenih prema posebnim propisima o mirovinskim osiguranju (Narodne novine, broj 47/2023)
* rashodi za doplatak za djecu iznosili su 145.961.353,14 EUR i za 6,9% su manji od ostvarenih u istom izvještajnom razdoblju prethodne godine zbog smanjenog broja djece i korisnika doplatka za djecu,
* rashodi za stipendije i školarine iznosili su 23.950,60 EUR prema Planu školovanja, obrazovanja, osposobljavanja i stručnog osposobljavanja radnika Zavoda
* rashodi za jednokratno novčano primanje – covid dodatak iznosili su 244,87 EUR, a isplaćeni su prema Odluci Vlade RH o isplati jednokratnog novčanog primanja korisnicima mirovine radi ublažavanja posljedica uzrokovanih epidemijom bolesti COVID-19 (Narodne novine, broj 39/2021.) i Odluci o izmjenama Odluke o isplati jednokratnog novčanog primanja korisnicima mirovine radi ublažavanja posljedica uzrokovanih epidemijom bolesti COVID-19 (Narodne novine, broj 107/2021.),
* rashodi za jednokratno novčano primanje – energetski dodatak iznosili su 3.570,20 EUR, a isplaćeni su prema Odluci Vlade RH o isplati jednokratnog novčanog primanja korisnicima mirovine radi ublažavanja posljedica porasta cijena energenata (Narodne novine, broj 31/2022.) te Odluci o izmjenama Odluke o isplati jednokratnog novčanog primanja korisnicima mirovine radi ublažavanja posljedica porasta cijena energenata (Narodne novine, 53/2022.),
* rashodi za jednokratno novčano primanje – inflatorni dodatak iznosili su 31.561,25 EUR, a isplaćeni su prema Odluci Vlade RH o isplati jednokratnog novčanog primanja korisnicima mirovine radi ublažavanja posljedica porasta cijena (Narodne novine, broj 104/2022.),
* rashodi za jednokratno novčano primanje korisnicima mirovine radi ublažavanja posljedica rasta troškova života ukupno su iznosili 210.447.926,03 EUR, a isplaćivani su prema odlukama koje je Vlada RH donijela o isplati jednokratnog novčanog primanja korisnicima mirovine radi ublažavanja posljedica rasta troškova života (Narodne novine, broj 152/2022., 31/2023., 56/2023. – dopuna Odluke, 107/2023. i 155/2023.) te prema Odluci Vlade RH o isplati jednokratnog novčanog primanja korisnicima prava u sustavu socijalne skrbi, mirovinskome sustavu i sustavu socijalne skrbi o hrvatskim braniteljima iz Domovinskog rata radi ublažavanja posljedica rasta troškova života (Narodne novine, broj 107/2023.),
* rashodi za nacionalnu naknadu za starije osobe iznosili su 9.936.358,42 EUR i za 24,9% su veći od ostvarenih u istom izvještajnom razdoblju prethodne godine, a isplaćeni su prema Zakonu o nacionalnoj naknadi za starije osobe (Narodne novine, broj 62/2020). Rashodi za nacionalnu naknadu u tekućem razdoblju veći su od rashoda u istom izvještajnom razdoblju prethodne godine zbog usklađivanja naknade od 1. siječnja 2023. koje je iznosilo 10,8% i prenesenog kumuliranog efekta, promjene strukture i broja korisnika naknade te usklađivanja naknade iz 2022. godine,
* rashodi za jednokratno novčano primanje korisnicima doplatka za djecu radi ublažavanja posljedica porasta cijena energenata ukupno su iznosili 18.725.219,51 EUR, a isplaćivani su prema Odluci Vlade RH o isplati jednokratnog novčanog primanja korisnicima doplatka za djecu radi ublažavanja posljedica porasta cijena energenata (Narodne novine, broj 104/2022. i 152/2022.) i Odluci Vlade RH o isplati jednokratnog novčanog primanja korisnicima doplatka za djecu radi ublažavanja posljedica porasta cijena energenata (Narodne novine, broj 31/2023.) te Odluci Vlade RH o isplati jednokratnog novčanog primanja korisnicima doplatka za djecu radi ublažavanja posljedica porasta cijena energenata (Narodne novine, broj 107/2023.).

**Prihodi i rashodi od nefinancijske imovine**

*Prihodi od prodaje nefinancijske imovine (razred 7)*

1. Prihodi od prodaje nefinancijske imovine (ŠIFRA 7) iznose 4.009.472,89 EUR i za 171,1% su veći od ostvarenih u istom izvještajnom razdoblju prethodne godine, a odnose se na:
* prihode od prodaje stambenih objekata u iznosu 909.231,89 EUR
* prihode od prodaje stanova radnicima – smanjeni za 37,0% zbog toga što je dio kupaca završio s obročnom otplatom stanova,
* prihode od prodaje stanova umirovljenicima – smanjeni za 38,5% zbog toga što je dio kupaca završio s obročnom otplatom stanova
* prihode od prodaje stanova na tržištu – smanjeni za 38,5% zbog toga što je dio korisnika završio s otplatom i zbog manjeg broja prodanih stanova putem natječaja,
* prihode od prodaje uredskih objekata u ukupnom iznosu od 3.100.241,00 EUR (ostvarene prodajom suvlasničkog dijela nekretnine u Zadru u iznosu od 2.828.241,00 EUR i prodajom nekretnine u Kutini u iznosu od 272.000,00 EUR) koji nisu bili ostvareni tijekom 2022. godine.

*Rashodi za nabavu nefinancijske imovine (razred 4)*

1. Rashodi za nabavu nefinancijske imovine (ŠIFRA 4) iznose 5.080.263,68 EUR i za 39,0% su manji od ostvarenih u istom izvještajnom razdoblju prethodne godine, a sastoje se od:
	1. Rashoda za nematerijalnu imovinu (ŠIFRA 412) u iznosu od 321.489,20 EUR koji su za 76,9% manji od ostvarenih u istom izvještajnom razdoblju prethodne godine zbog 77,2% manjih rashoda za licence (u 2023. godini nabava se odnosila na: Cisco licence, dogradnju sustava za upravljanje detekcije prijevara, licence Aruba – financijski leasing – grupa B te licence za nadogradnju VMVARE) i 71,8% manjih rashoda za ostala prava koji se najvećim dijelom odnose na radove na prostoru za privremeni smještaj u Šibeniku koji su većinom odrađeni tijekom 2022. godine, a tek manjim dijelom u 2023. godini.

Nabava u 2023. godini odnosi se na: projektnu dokumentaciju za uređenje poslovnih prostora u zakupu u Rijeci, projekt sustava tehničke zaštite poslovnog prostora u zakupu u Valpovu, stručni nadzor nad radovima te strukturno kabliranje arhive u Zagrebu (Utinjska), unutarnje uređenje Centra za razvoj karijera i selekciju Osijek.

* 1. Rashoda za postrojenja i opremu (ŠIFRA 422) u iznosu od 2.459.988,61 EUR koji su za 9,4% manji od ostvarenih u istom izvještajnom razdoblju prethodne godine, a sastoje se od materijalno značajnih stavaka:
* rashoda za računala i računalnu opremu u iznosu od 1.896.693,86 EUR (diskovni sustav, financijski leasing – grupa A – nabava osobnih računala, financijski leasing – grupa B – nabava servera, switcheva i osobnih računala) koji su na razini prethodnog obračunskog razdoblja,
* rashoda za uredski namještaj u iznosu od 499.735,17 EUR (nabava uredskih stolova, stolica, ormara) koji su za 6,6% manji zbog manje nabave namještaja za opremanje poslovnih prostora,
* rashoda za opremu za održavanje i zaštitu u iznosu od 31.400,97 EUR (bojleri, klima uređaji) koji su za 6,8% manji,
* rashoda za ostalu uredsku opremu u iznosu od 10.799,36 EUR koji su za 95,0% manji zbog završetka dogradnje opreme za IT infrastrukturu,
* rashoda za uređaje, strojeve i opreme za ostale namjene u iznosu od 11.244,48 EUR (video nadzor, govorni uređaji, stroj za vezivanje, ormar za video nadzor, uređaji za napajanje) koji su za 55% manji zbog toga što je u 2023. godini manje nabavljeno opreme za ostale namjene od nabave u 2022. godini.
	1. Rashoda za nematerijalnu proizvedenu imovinu (ŠIFRA 426) u iznosu od 678.853,58 EUR koji su za 0,9% manji od ostvarenih u istom izvještajnom razdoblju prethodne godine

Nabavljeni su sustav za upravljanje digitalnom arhivom i software za upravljanje virtualnom infrastrukturom te izvršena dogradnja projekta usluga razvoja servisa podrške e-poslovanju HZMO-a i implementirana unaprjeđenja procesa upravljanja resursima.

* 1. Rashoda za dodatna ulaganja na građevinskim objektima (ŠIFRA 451) u iznosu od 1.619.562,62 EUR koji su za 54,1% manji od ostvarenih u istom izvještajnom razdoblju prethodne godine. Do značajnog smanjenja došlo je zbog završetka radova na sanaciji i adaptaciji zgrada područnih službi u Osijeku, Varaždinu i u Središnjoj službi, područnih ureda u Gospiću i Vukovaru te završetka radova na sanaciji zgrada domova za starije i nemoćne u Sisku i Petrinji.

Rashodi za dodatna ulaganja na građevinskim objektima odnose se na: sanaciju poslovnih zgrada Područnih službi u Osijeku, Splitu i Rijeci, Područnih ureda u Sisku, Bjelovaru i Karlovcu te ispostavama Nova Gradiška, Delnice, Pakrac i Glina, sanaciju domova za starije i nemoćne osobe u Petrinji i Sisku, ugradnju sustava tehničke zaštite u poslovnim zgradama u Splitu, Zagrebu i Osijeku te uređenje Centra za razvoj karijera u Varaždinu.

**Primici i izdaci**

*Primici (razred 8)*

1. Primici od financijske imovine i zaduživanja (ŠIFRA 8) na podskupini 844 Primljeni krediti i zajmovi od kreditnih i ostalih financijskih institucija izvan javnog sektora (ŠIFRA 844) iznose 1.137.450,93 EUR, a odnose se na primitke od primljenih kredita od tuzemnih kreditnih institucija izvan javnog sektora na ime financijskog leasinga za nabavu računalne, serverske i mrežne opreme. Navedeni primici nisu ostvareni u istom izvještajnom razdoblju prethodne godine jer nisu ostvarene nabave putem financijskog leasinga.

*Izdaci (razred 5)*

6. Izdaci za financijsku imovinu i otplate zajmova (ŠIFRA 5) iznose 512.549,81 EUR i

 za 31,30% su manji od ostvarenih u istom izvještajnom razdoblju prethodne godine.

 Ukupno smanjenje iskazuje se zbog potpune otplate glavnice financijskog leasinga

 za nabavu informatičke i infrastrukturne opreme iz 2018. godine (otplata kojega je

 počela u 2019. godini) i potpune otplate glavnice financijskog leasinga za nabavu

 motornih vozila iz 2019.

 U 2023. su realirana dva nova financijska leasinga za nabavu računalne opreme –

 grupa A i serverske i mrežne opreme - grupa B.

**Višak / manjak prihoda i primitaka**

Ukupno ostvareni prihodi i primici u izvještajnom razdoblju iznose 7.477.258.639,70 EUR (ŠIFRA X678), a ukupni rashodi i izdaci u izvještajnom razdoblju iznose 7.473.387.361,62 EUR (ŠIFRA Y345).

Razlika između prihoda i primitaka i rashoda i izdataka evidentirana je kao višak  prihoda i primitaka u iznosu od 3.871.278,08 EUR (ŠIFRA X005) te zajedno s prenesenim viškom prihoda i primitaka u iznosu od 17.333.386,47 EUR (ŠIFRA 9221-9222) čini ukupni višak prihoda i primitaka raspoloživ u sljedećem razdoblju (ŠIFRA X006) u iznosu od 21.204.664,55 EUR.

Razlika između rezultata poslovanja odnosno viška prihoda i primitaka raspoloživog u sljedećem razdoblju, iskazanog u stupcu "Ostvareno u izvještajnom razdoblju prethodne godine" (ŠIFRA X006) u iznosu od 17.294.812,25 EUR i prenesenog viška prihoda i primitaka iskazanog u stupcu "Ostvareno u izvještajnom razdoblju tekuće godine" (ŠIFRA 9221-9222) u iznosu od 17.333.386,47 EUR iznosi 38.574,22 EUR i odnosi se na oslobođeni depozit kod Zagrebačke banke d.d. po stambenim kreditima zaposlenicima Zavoda, uplaćen u 2023. na račun državnog proračuna, vrsta prihoda 5673 - Ostali prihodi za posebne namjene.

**Rashodi budućih razdoblja**

Rashodi budućih razdoblja u iznosu 618.702,740,71 EUR sadržavaju mirovine i mirovinska primanja za 12/2023., plaće radnika za 12/2023. te režijske troškove za 12/2023. koji će biti isplaćeni u 01/2024. godine.

**II Bilješke uz Izvještaj o rashodima prema**

 **funkcijskoj klasifikaciji za razdoblje**

 **od 1. siječnja do 31. prosinca 2023.**

Ukupni rashodi razreda 3 i razreda 4 iznose 7.472.874.811,81 EUR (ŠIFRA 10), a po funkcijskoj klasifikaciji razvrstani su prema njihovoj namjeni:

* invaliditet 1.332.101.494,48 EUR
* starost 4.935.086.353,12 EUR
* slijednici 950.008.921,45 EUR
* obitelj i djeca 164.686.572,65 EUR
* socijalna pomoć stanovništvu koje nije

obuhvaćeno redovnim socijalnim programima 9.936.358,42 EUR

* aktivnosti socijalne zaštite koje nisu drugdje svrstane 81.055.111,69 EUR

Ukupni rashodi prema funkcijskoj klasifikaciji socijalne zaštite u 2023. godini veći su za 15,4% u odnosu na 2022. godinu. Uz redovno povećanje rashoda za mirovine i mirovinska primanja, povećanje se odnosi i na isplate jednokratnih novčanih primanja korisnicima mirovina i mirovinskih primanja radi ublažavanja posljedica porasta troškova života te jednokratnih novčanih primanja doplatka za djecu radi ublažavanja posljedica porasta cijene energenata, na temelju odluka Vlade RH.

Povećanje od 28,3% kategorije Slijednici odnosi se na ostvarivanje prava na isplatu dijela obiteljske mirovine (DOM) od 1.1.2023. na temelju članka 74.a i 74.b Zakona o mirovinskom osiguranju (Narodne novine, broj 119/2022.).

**III Bilješke uz Izvještaj o promjenama u vrijednosti**

**i obujmu imovine i obveza za razdoblje**

**od 1. siječnja do 31. prosinca 2023.**

Ukupne promjene u vrijednosti i obujmu imovine (ŠIFRA 9151) sastoje se od povećanja promjena u obujmu imovine u ukupnom iznosu od 7.968,24 EUR i smanjenja promjena u vrijednosti i obujmu imovine u ukupnom iznosu od 4.025.861,49 EUR.

Povećanje promjene u obujmu imovine iznosi 7.968,24 EUR, a odnosi se na uknjiženje dionica trgovačkog društva Gruda – Jurmes d.d.

Smanjenje promjena u vrijednosti i obujmu imovine (ŠIFRA 9151) iznosi ukupno 4.025.861,49 EUR, a odnosi se na:

* promjene u vrijednosti imovine (ŠIFRA 91511) u iznosu od 3.160,38 EUR koje se odnose na izvanredne rashode te rashod prema godišnjem popisu imovine,
* promjene u obujmu imovine (ŠIFRA 91512) u ukupnom iznosu od 4.022.701,11 EUR zbog:
* smanjenja obujma proizvedene dugotrajne imovine (ŠIFRA P018) u iznosu od 3.898.996,06 EUR radi:
	+ prijenosa prava vlasništva za dva doma umirovljenika u Požegi i Zagrebu u iznosu 3.898.652,64 EUR
	+ isknjiženju opreme u Sisku uništene uslijed vremenskih nepogoda u iznosu od 60,28 EUR,
	+ odluka o darovanju MUP-u RH u iznosu od 271,56 EUR,
	+ evidentiranja manjka po godišnjem popisu imovine u iznosu od 11,58 EUR,
* smanjenja obujma neproizvedene dugotrajne imovine u iznosu od 6.725,76 EUR zbog isknjiženja ulaganja u tuđu imovinu u Osijeku i Jastrebarskom,
* smanjenja u obujmu financijske imovine (ŠIFRA P023) u iznosu od 116.979,29 EUR najvećim dijelom zbog otpisa potraživanja stambenog fonda te otpisa nepripadnih isplata mirovina i doplatka za djecu.

**IV Bilješke uz Izvještaj o obvezama**

**za razdoblje od 1. siječnja do 31. prosinca 2023.**

Ukupne obveze (ŠIFRA V006) na dan 31.12.2023. iznose 682.810.418,55 EUR, od čega nedospjele obveze iznose 682.731.568,07 EUR (ŠIFRA V009), a dospjele iznose 78.850,48 EUR (ŠIFRA V007).

|  |  |  |
| --- | --- | --- |
|  | Stanje nedospjelih obveza na kraju izvještajnog razdoblja 31.12.2023. | 682.731.568,07 |
|  | Međusobne obveze proračunskih korisnika | 6.093.389,33 |
| 23 | Obveze za rashode poslovanja | 675.197.709,51 |
| 24  | Obveze za nabavu nefinancijske imovine | 11.131,16 |
| 26 | Obveze za financijsku imovinu | 1.429.338,07 |

Dospjele neplaćene obveze na dan 31.12.2023., prekoračenja 1 do 60 dana, sastoje se od obveza za materijalne rashode (ŠIFRA D232) u iznosu od 78.578,56 EUR, obveza za financijske rashode (ŠIFRA D234) u iznosu od 21,92 EUR i obveza za nabavu nefinancijske imovine (ŠIFRA D24) u iznosu od 250,00 EUR.

S danom 31.12.2023. maksimalno prekoračenje dospjelih obveza bilo je 47 dana (1 račun) i svi dospjeli računi plaćeni su do 16.1.2024. Razlozi kašnjenja plaćanja dospjelih obveza su: istovremeno pristizanje velikog broja dokumenata na obradu, kasno zaprimanje računa dobavljača na kraju obračunskog razdoblja u 2023. i početkom siječnja 2024. godine u odnosu na datum dospijeća plaćanja (često je račun zaprimljen nakon navedenog datuma dospijeća) te kratkog vremena za kontrolu i plaćanje računa. Računi dobavljača s navedenim datumom dospijeća 31.12.2023. plaćeni su sa zakašnjenjem prvog idućeg radnog dana u skladu s pravilima Državne riznice.

**Višegodišnji ugovori**

U 2019. godini Zavod je s Erste & Steiermarkische S-leasing d.o.o. realizirao financijski leasing za nabavu informatičke i infrastrukturne opreme u vrijednosti od 1.127.712,52 EUR (8.496.750,00 kn), s uvjetima plaćanja na 48 rata, te je s danom 3.3.2023. plaćena otkupna rata i leasing je otplaćen u cijelosti.

U 2019. godini Zavod je s UniCredit Leasing Croatia d.o.o. realizirao financijski leasing za nabavu službenih vozila kroz 18 ugovora za nabavu. Nabavljeno je 7 osobnih i 11 kombi vozila, u ukupnoj vrijednosti od 346.073,55 EUR (2.607.491,14 kn), s uvjetima plaćanja na 48 rata, te je s danom 30.10.2023. plaćena otkupna rata i leasing je otplaćen u cijelosti.

U 2021. godini Zavod je s Erste & Steiermarkische S-leasing d.o.o. realizirao financijski leasing za nabavu informatičke opreme u vrijednosti od 1.207.192,41 EUR (9.095.591,25 kn), s uvjetima plaćanja na 48 rata, te su s danom 31.12.2023. otplaćene 33 rate i saldo iznosi 398.015,48 EUR.

U 2023. godini Zavod je s UniCredit Leasing Croatia d.o.o. realizirao financijski leasing kroz dva ugovora, za nabavu računalne opreme – grupa A (vrijednosti 568.749,13 EUR) i za nabavu serverske i mrežne opreme - grupa B (vrijednosti 568.701,80 EUR), ukupne vrijednosti 1.137.450,93 EUR te je s danom 31.12.2023. otplaćeno 5 rata i saldo grupe A iznosi 515.712.69 EUR i grupe B iznosi 515.609,90 EUR, što ukupno čini saldo 1.031.322,59 EUR.

**V Bilješke uz Bilancu**

**sa stanjem na dan 31. prosinca 2023.**

Prema podacima iz Bilance na dan 31. prosinca 2023., ukupna vrijednost imovine te obveza i vlastitih izvora iskazana je u iznosu od 1.133.652.024,25 EUR (ŠIFRA B001 i B003).

Imovina se odnosi na nefinancijsku imovinu u iznosu od 122.213.698,32 EUR (ŠIFRA B002), te financijsku imovinu u iznosu od 1.011.438.325,93 EUR (ŠIFRA 1).

Obveze i vlastiti izvori u iznosu od 1.133.652.024,25 EUR (ŠIFRA B003) odnose se na obveze u iznosu 682.810.418,55 EUR (ŠIFRA 2) i vlastite izvore u iznosu 450.841.605,70 EUR (ŠIFRA 9).

Višak prihoda raspoloživ u sljedećem razdoblju u iznosu 21.204.664,55 EUR (ŠIFRA 922)  čini višak prihoda od poslovanja u iznosu 46.376.090,16 EUR (ŠIFRA 92211), manjak prihoda od nefinancijske imovine u iznosu 9.380.861,53 EUR(ŠIFRA 92222) i manjak primitaka od financijske imovine u iznosu 15.790.564,08 EUR (ŠIFRA 92223).

Provedena je korekcija rezultata propisana čl. 82. Pravilnika o proračunskom računovodstvu i Računskom planu u iznosu od 895.955,96 EUR evidentiranih na računima:

* 63241 Kapitalne pomoći od institucija i tijela EU u iznosu od 797.646,57 EUR,
* 67121 Prihodi iz nadležnog proračuna za financiranje rashoda za nabavu nefinancijske imovine u iznosu od 98.309,39 EUR.

U višku prihoda i primitaka raspoloživom u sljedećem razdoblju sadržani su namjenski prihodi Zavoda u iznosu 21.397.552,05 EUR, i to :

* vlastiti prihodi u iznosu 2.321.363,65 EUR,
* ostali prihodi za posebne namjene (namjenska sredstva za isplatu neisplaćenih svota mirovina korisnicima HVO-a, duga dokupljenih mirovina i jednokratno primanje korisnicima mirovina iz ranijih godina, te sredstva stambenog fonda) u iznosu 4.776.545,44 EUR,
* prihodi od prodaje ili zamjene nefinancijske imovine i naknade s naslova osiguranja u iznosu 14.299.642,96 EUR.

Člankom 70. st. 2. Zakona o uvođenju eura kao službene valute u RH (Narodne novine, broj 57/2022. i 88/2022.) stanja u HRK prenesena iz poslovnih knjiga za 2022. godinu preračunata su u EUR uz primjenu fiksnog tečaja konverzije 1 EUR = 7.53450 HRK u skladu s pravilima preračunavanja i zaokruživanja. Razlike nastale zbog preračunavanja i zaokruživanja HRK u EUR između ukupne vrijednosti imovine (aktive) te ukupne vrijednosti obveza i vlastitih izvora (pasive) evidentirane su 1.1.2023. u skladu s računovodstvenim standardom odnosno zakonskim i podzakonskim propisima u poslovnim knjigama Zavoda na teret ili u korist vlastitih izvora.

Nakon konverzije početnih stanja u bilanci iz kuna u euro na da dan 1.1.2023. provedena su usklađenja stanja imovine, obveza i vlastitih izvora kako bi se uspostavila bilančna ravnoteža.

Smanjena je vrijednost obveza za 0,01 euro, vlastiti izvori i ispravak vlastitih izvora za 0,01 euro i višak prihoda poslovanja za 0,01 euro. Povećana je vrijednost obračunatih prihoda za 0,14 eura i ispravak vrijednosti potraživanja za 0,01 euro.

Kako bi se uspostavila ravnoteža izvanbilančnih zapisa aktiva je smanjena za 1,58 eura, a pasiva za 0,04 eura.

Radi usklađivanja potraživanja za prihode uplaćene u proračun (namjenska sredstva, vlastiti prihodi i jamčevine) korigirana je vrijednost potraživanja u glavnoj knjizi za 0,11 eura i ujedno smanjene obveze za 0,09 eura i višak prihoda za 0,02 eura.

Radi usklađivanja sintetike i analitike u glavnoj knjizi korigirana je :

* vrijednost dugotrajne imovine za 0,56 eura i ujedno smanjeni izvori vlasništva iz proračuna za nefinancijsku imovinu,
* vrijednost potraživanja za predujmove za 0,04 eura i ujedno smanjen višak prihoda poslovanja,
* vrijednost potraživanja za prihode poslovanja za 0,75 eura i ujedno smanjeni obračunati prihodi poslovanja,
* vrijednost potraživanja za nepripadno isplaćena obiteljska davanja za 3.500,01 euro i ujedno povećani obračunati prihodi u skladu s uredbama EU o koordinaciji sustava socijalne sigurnosti ( čl.90 Uredbe (EZ) br. 987/2009) i Odlukom Administrativne Komisije,
* vrijednost izvanbilančnih zapisa – aktiva za 0,01 eura i ujedno povećana vrijednost izvanbilančnih zapisa – pasiva.

Prema članku 37a.Pravilnika o proračunskom računovodstvu i Računskom planu (Narodne novine, broj 124/14, 115/15, 87/16, 3/18, 126/19 i 108/20) s danom 31.12.2023. proveden je ispravak vrijednosti potraživanja u ukupnom iznosu od 530.372.395,60 EUR.

**Izvanbilančni zapisi**

Izvanbilančni zapisi (ŠIFRA 991) evidentirani su u iznosu 2.276.624.896,03 EUR i odnose se na evidentirane hipoteke, zadužnice, bankarske garancije, pasivne sudske sporove, zakup poslovnog prostora, potraživanja od države iz ranijih godina, ratne štete tuđa imovina na korištenju i dr.

**Popis ugovornih odnosa i slično koji uz ispunjenje određenih uvjeta mogu postati obveze ili imovina (hipoteke, zadužnice i bankarske garancije)**

|  |  |  |  |  |
| --- | --- | --- | --- | --- |
| Red. broj | Vrsta ugovornog ili drugog odnosa | Količina | Iznos EURukupno  | Rokovivaženja |
| 1. | hipoteke - primljene za stanove prodane na obročnu otplatu, HZMO ima upisane hipoteke, odnosno terete na prodane stanove | 890 | 8.064.836,90 | do potpune otplate |
| 2. | zadužnice gospodarskih subjekata kao jamstva za uredno izvršenje ugovora ili kao jamstva za otklanjanje nedostataka u jamstvenom roku | 123 | 1.400.598,40 | ovisno o trajanju ugovora – 2022. – 2035., odnosno do ispunjenja ugovora |
| 3. | bankarske garancije gospodarskih subjekata kao jamstva za uredno izvršenje ugovora ili kao jamstva za otklanjanje nedostataka u jamstvenom roku | 173 | 2.005.340,97 | ovisno o trajanju ugovora – 2022. – 2030. |

**Popis sudskih sporova u tijeku**

|  |  |  |  |  |
| --- | --- | --- | --- | --- |
| Red. broj | Vrsta sudskog spora | Količina | Procjena financijskog učinka u ukupnom iznosu | Vrijemepriljeva / odljeva |
| 1. | aktivni sudski sporovi | 6142 | 49.560.229,31 | od 1 do 10 godina |
| 2. | pasivni sudski sporovi | 1803 | 5.617.067,30 | od 1 do 10 godina |

Navedene svote predstavljaju financijski učinak koji može proisteći iz sudskih sporova. Svote mogu (ali ne moraju) u konačnici biti uvećane i za troškove sudskih postupaka i kamate.

Vrijeme odljeva ili priljeva sredstava u sudskim sporovima nije moguće procijeniti na razini pojedinačnih predmeta, ali općenito se može računati da sudski sporovi u prosjeku traju od jedne (1) do deset (10) godina.

Zagreb, 15. veljače 2024.

 Odgovorna osoba

 Ivan Serdar